paragraph_text: Kiklop je modernistički roman hrvatskog književnika Ranka Marinkovića iz 1965. godine. Razlomljen na fragmente, s elementima simbolizma i alegorije te esejističkim digresijama, prikazuje zagrebačku boemsku i intelektualnu sredinu neposredno prije izbijanja Drugog svjetskog rata. Jedan je od najvećih romana domaće književnosti druge polovice 20. stoljeća. Tumači se kao snažno antiratno djelo.<ref>LZMK, [[Hrvatska enciklopedija (LZMK)|Hrvatska enciklopedija], Marinković, Ranko] (pristupljeno 17. prosinca 2017.) U anketi Jutarnjeg lista provedenoj 2010. među 40-ak istaknutih teoretičara, povjesničara, glumaca, redatelja i ostalih izabran je za najbolji hrvatski roman svih vremena.<ref>[https://www.jutarnji.hr/vijesti/izbor-najboljeg-hrvatskog-romana-a-pobjednik-je...-kiklop-ranka-marinkovica/1897173/ Vlado Vurušić, Adriana Piteša, Izbor najboljeg hrvatskog romana: A pobjednik je... Kiklop Ranka Marinkovića, Jutarnji list, Zagreb, 26. prosinca 2010.] (pristupljeno 17. prosinca 2017.)